**RANGOS SUTARTIES SPECIALIOJI DALIS**

|  |  |
| --- | --- |
| Vilnius | 2019 m. vasario \_\_\_ d. |

Sutarties šalys:

**užsakovas**

|  |  |
| --- | --- |
| **Pavadinimas** | Akcinė bendrovė „VILNIAUS ŠILUMOS TINKLAI“ |
| **Buveinės adresas** | Jočionių g. 13, 02300 Vilnius  |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** | Technikos departamento direktorius Jevgenijus Sakovičius, veikiantis pagal 2018-03-15 d. generalinio direktoriaus įsakymą Nr. V1-74 |
| **Telefonas** | (8 5) 266 7359 |
| **El. pašto adresas** | info@chc.lt |

**RANGOVAS**

|  |  |
| --- | --- |
| **Pavadinimas** | AB „Požeminiai darbai“ |
| **Buveinės adresas** | Lazdijų g. 20, LT-46393 Kaunas |
| **Juridinio asmens kodas** | 133393277 |
| **PVM mokėtojo kodas** | LT333932716 |
| **Banko sąskaita** | LT627044060003091439 |
| **Atstovas ir atstovavimo pagrindas** | Generalinis direktorius Raimondas Baikštys, veikiantis pagal bendrovės įstatus |
| **Telefonas** | (8 37) 29 83 13 |
| **El. pašto adresas** | info@pozeminiaidarbai.lt |

1. **SUTARTIES OBJEKTAS (Sutarties BD 4 skyrius)**
	1. Rangovas įsipareigoja savo rizika ir savo medžiagomis pagal Techninės specifikacijos reikalavimus, Sutartyje nurodytomis sąlygomis ir terminais atlikti **Šilumos tiekimo tinklų nuo ŠK 91320 iki ŠK 91322 ir nuo ŠK 91321 iki Žl01 rekonstravimo darbus** (toliau – Darbai) ir perduoti šių Darbų rezultatą Užsakovui, o Užsakovas įsipareigoja priimti atliktus Darbus ir sumokėti už juos Sutartyje nurodytomis sąlygomis ir tvarka*.*
2. **DARBŲ APIMTIS IR KAINA (Sutarties BD 5 skyrius)**
	1. Pagal šią Sutartį atliekamų Darbų apimtys nurodytos Techninėje specifikacijoje.
	2. Už Darbus, kuriuos Rangovas be Užsakovo rašytinio sutikimo atlieka nukrypdamas nuo projekto, Užsakovas Rangovui neapmoka.
	3. Bendra Sutarties kaina sudaro 988.570,00 EUR (devyni šimtai aštuoniasdešimt aštuoni tūkstančiai penki šimtai septyniasdešimt eurų, 00 ct.), įskaitant PVM. Bendrą Sutarties kainą sudaro:
		1. Pradinė sutarties vertė - 817.000,00 EUR (aštuoni šimtai septyniolika tūkstančių eurų, 00 ct eurų), neįskaitant PVM;
		2. Pridėtinės vertės mokestis (PVM) *21 %* - 171.570,00 EUR (šimtas septyniasdešimt vienas tūkstantis penki šimtai septyniasdešimt eurų, 00 ct ct) EUR.
	4. Užsakovas sumoka Rangovui už faktiškai atliktus Darbus Sutarties SD Priede Nr. 1 nurodytą Darbų kainą.
	5. Kaina apima visas tiesiogines ir netiesiogines išlaidas, susijusias su Darbų atlikimu. Visą riziką dėl Darbų atlikimo kaštų padidėjimo prisiima Rangovas.
	6. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas – fiksuotos kainos su peržiūra.
	7. Pasikeitus PVM dydžiui Sutarties kaina keičiama proporcingai PVM pasikeitimo dydžiui. Kaina perskaičiuojama per 1 (vieną) darbo dieną po Lietuvos Respublikos Pridėtinės vertės mokesčio įstatymo pakeitimo įsigaliojimo dienos. Perskaičiuota kaina taikoma po perskaičiavimo atliktiems Darbams apmokėti. Pasikeitus kitiems mokesčiams kaina negali būti perskaičiuojama.
3. **DARBŲ KOKYBĖ IR PROJEKTAVIMAS (Sutarties BD 6 ir 8 skyriai)**
	1. Rangovo atliekamų Darbų kokybė turi atitikti galiojančių normatyvinių statybos techninių ir normatyvinių statinio saugos ir paskirties bei aplinkosaugos dokumentų ir standartų reikalavimus, nustatytus teisės aktais šioje Sutartyje numatytiems Darbams atlikti, pridedamą Techninę specifikaciją ar kitus dokumentus, kurie numato kokybės reikalavimus Darbams, bei įprastai tokios rūšies Darbams keliamus reikalavimus.
	2. Projektavimo darbai turi būti atliekami Techninėje specifikacijoje nustatyta tvarka, parengtas (-i) techninis (-iai) darbo projektas (-ai) privalo atitikti ir Techninėje specifikacijoje nurodytus ir galiojančių teisės aktų reikalavimus.
	3. Projektavimo darbų metu parengtas statinio techninis projektas (toliau tekste - Projektas) privalo atitikti Techninėje specifikacijoje nurodytus reikalavimus*.*
	4. Visų Projekto dalių apimtyje turi būti parengiami dokumentai nurodyti Techninėje specifikacijoje.
	5. Statinio techninio ir darbo projektų parengimui reikiamą dokumentaciją iš reikiamų institucijų turės gauti Rangovas. Esant poreikiui, Užsakovas suteiks Rangovui reikalingus įgaliojimus minėtiems dokumentams gauti.
	6. Parengtus Projektus su valstybės institucijomis ir įstaigomis derina ir Projektų statybą leidžiančius dokumentus ar pritarimus turi gauti Rangovas.
	7. Rangovas prisiima įsipareigojimą atlikti techninių darbo projektų vykdymo priežiūrą.
	8. Techninio projekto ekspertizę atlieka Užsakovas.
	9. Rangovo specialistai visą Sutarties galiojimo laikotarpį turi atitikti Pirkimo dokumentuose nurodytą kvalifikaciją, t. y. turi turėti visus Pirkimo sąlygose nurodytus atestatus, sertifikatus ir pan., kurie yra būtini Darbams atlikti.
	10. Rangovas įsipareigoja Užsakovui, kad Sutartį vykdys tik teisę verstis atitinkama veikla turintys asmenys, neatsižvelgiant į tai, ar Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi.
	11. Rangovas, vykdydamas šią Sutartį, turi užtikrinti teisės aktų reikalavimų*,* naudojamų medžiagų – gamyklų reikalavimų bei kitų teisės aktų, reglamentuojančių vykdomų Darbų atlikimą, reikalavimų laikymąsi. Darbai atlikti nesilaikant šių reikalavimų, nepriimami. Defektai (trūkumai), atsiradę dėl Rangovo kaltės, turės būti pašalinti per Užsakovo nustatytą ir su Rangovu suderintą terminą, kuris negali būti ilgesnis kaip 60 kalendorinių dienų.
	12. Užsakovo per garantinį terminą nustatytų trūkumų šalinimo terminas nustatomas Šalių suderintais terminais, bet ne ilgesnis kaip 30 (trisdešimt) darbo dienų, išskyrus ne nuo Rangovo priklausančiais atvejais.
	13. Už nustatytų trūkumų nepašalinimą per Sutarties SD 3.11 ir 3.12 punktuose nustatytus terminus Rangovas moka 0,05 % nuo vėluojamų atlikti darbų kainos dydžio delspinigius už kiekvieną uždelstą dieną.
	14. Esant Užsakovo abejonėms dėl Darbų kokybės perdavimo – priėmimo metu, Užsakovas gali skirti nepriklausomą darbų kokybės ekspertizę. Jei ekspertizės metu nustatoma, kad Darbai atlikti nekokybiškai - ekspertizės išlaidas apmoka Rangovas, jei Darbai atlikti kokybiškai – Užsakovas. Šalys susitaria, kad tokios ekspertizės išvados joms bus privalomos.
4. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 9 dalis)**
	1. Rangovas Sutarčiai vykdyti turi teisę pasitelkti tik šiuos Subrangovus, kurie numatyti Rangovo Pasiūlyme: UAB „Energetikos inžinerija“ – techninio darbo projekto parengimas.
	2. Subrangovų keitimas vietomis tarp Sutartyje numatytų Subrangovų galimas tik gavus Užsakovo sutikimą.
5. **DARBŲ ATLIKIMO TERMINAI, VIETA IR PRIĖMIMO TVARKA (Sutarties BD 10 skyrius)**
	1. Rangovas įsipareigoja:
		1. per 1 (vieną) mėnesį nuo Sutarties įsigaliojimo dienos sudaryti ir suderinti su Užsakovu detalų kalendorinį grafiką rekonstravimo darbų vykdymui;
		2. projektavimo ir rekonstravimo darbus atlikti iki – 2019-09-14;
		3. ne vėliau kaip iki 2019 m. gruodžio 31 d. gauti pažymą apie energetikos įrenginių techninę būklę.
	2. Užsakovas pasilieka teisę bet kuriuo metu, ne vėliau kaip prieš 14 (keturiolika) kalendorinių dienų, raštu suderinęs su Rangovu, keisti Darbų pradžios - pabaigos terminus ir (ar) suderintą grafiką, **išskyrus 5.1.2 punkte nustatytą terminą[[1]](#footnote-1)**.
	3. Vamzdynų montavimas (rekonstravimas) turi būti vykdomas ne šildymo sezono metu.
	4. Darbų atlikimo vieta: Vilnius
	5. Rangovas turi užtikrinti nuoseklią Sutarties vykdymo eigą.
	6. Darbai priimami kartą per mėnesį, priimant per mėnesį atliktus Darbus pasirašomas mėnesio Atliktų darbų priėmimo - perdavimo aktas. Darbai aktuojami pagal atliktus darbus.
	7. Užbaigus šilumos tiekimo tinklų rekonstrukcijos darbus, darbai priimami Techninės specifikacijos 5 dalyje numatyta tvarka ir pasirašomas galutinis Darbų perdavimo – priėmimo aktas.
	8. Jei Rangovas dėl savo kaltės neatlieka projektavimo ir rekonstravimo darbų per Sutarties 5.1.2 punkte nustatytą terminą, Rangovas moka Užsakovui 2 % bendros Sutarties vertės, nurodytos 2.3 punkte, dydžio delspinigius **už kiekvieną uždelstą dieną**. Užsakovas šiuo atveju turi teisę nutraukti Sutartį dėl esminio Sutarties pažeidimo.
	9. Jei Rangovas dėl savo kaltės neatlieka darbų Sutarties 5.1.1 ir 5.1.3 punktuose nustatytais terminais, Užsakovas turi teisę be oficialaus įspėjimo ir neatsisakydamas kitų savo teisių gynimo būdų, pradėti skaičiuoti 0,02 % dydžio delspinigius nuo neatliktų darbų kainos už kiekvieną termino praleidimo dieną.
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 12 skyrius)**
	1. Užsakovas sumoka Rangovui už faktiškai ir kokybiškai per praėjusį mėnesį atliktus darbus (pagal pasirašytus mėnesio Atliktų darbų priėmimo - perdavimo aktą) per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir naudojantis elektronine paslauga „E. sąskaita“*(elektroninės paslaugos „E. sąskaita“ svetainė pasiekiama adresu*[www.esaskaita.eu)](http://www.esaskaita.eu))) Užsakovui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
	2. Užsakovui per Sutarties BD 10.3 punkte nurodytą terminą pasirašius Atliktų darbų priėmimo – perdavimo aktą, Rangovas naudodamasis elektronine paslauga „E. sąskaita“ per 5 (penkias) darbo dienas pateikia Užsakovui Sąskaitą.
	3. Visi atsiskaitymai pagal šią Sutartį atliekami eurais.
	4. Užsakovas Rangovui nekompensuoja PVM sąskaitos teikimo mokesčio naudojantis elektronine paslauga „E. sąskaita“.
	5. Kai suteiktos paslaugos ir/ ar atlikti Darbai laikomi statybos darbais pagal Statybos įstatymo 2 straipsnio 15 dalies nuostatas ir joms/ jiems taikomas PVM atvirkštinis apmokestinimas. Rangovas, teikdamas Sąskaitą už tokias paslaugas/ atliktus darbus, Sąskaitoje įrašo “atvirkštinis apmokestinimas (PVMĮ 96 str.)“.
	6. Jeigu atskirose Sutarties nuostatose nenustatyta kitaip, Sutartyje numatytos baudos ir (ar) delspinigiai turi būti sumokami per 30 kalendorinių (trisdešimt) dienų nuo Sutarties šalies reikalavimo juos sumokėti pateikimo kitai šaliai.
	7. Nuostolių pagal Sutartį atlyginimas ir netesybų sumokėjimas neatleidžia Sutarties šalies nuo pareigos įvykdyti atitinkamą prievolę.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
	1. Šalims pasirašius Sutartį, Sutartis įsigalioja nuo pirkimo dokumentuose reikalaujamo Sutarties įvykdymo užtikrinimo pateikimo dienos, ir galioja iki 2020 m. sausio 31 d. Jei per nustatytą terminą Sutarties įvykdymo užtikrinimas nepateikiamas, Sutartis, nepaisant to, kad yra pasirašyta abiejų Šalių, laikoma nesudaryta ir neįsigalioja, o pagal PĮ tai yra laikoma atsisakymu sudaryti Sutartį. Šios Sutarties pasirašymo diena laikoma data, kai Sutartį pasirašo paskutinė Sutarties Šalis.
	2. Sutarties sąlygos Sutarties galiojimo laikotarpiu gali būti keičiamos Sutartyje ir PĮ 97 straipsnyje nustatytais atvejais ir tvarka.
8. **SPECIALIOSIOS SĄLYGOS**
	1. Rangovas Techninėje specifikacijoje nustatyta tvarka teikia Užsakovui Techninėje specifikacijoje nurodytą dokumentaciją. Dokumentaciją pateikti lietuvių kalba (išimtinais atvejais, suderinus su Užsakovu, dokumentacija gali būti pateikta kita kalba).
	2. Rangovas įsipareigoja Sutartį vykdyti Techninėje specifikacijos nustatyta tvarka ir Darbus atlikti pagal Techninėje specifikacijoje nustatytus reikalavimus.
	3. Rangovas privalo laikytis Lietuvos Respublikoje galiojančių darbų saugos, gaisrinės saugos taisyklių, aplinkosaugos ir kitų norminių teisės aktų, dirbant šilumos, elektros, dujų ir kituose įrenginiuose reikalavimų, taip pat Užsakovo lokalinių teisės aktų reikalavimų, su kuriais privalo susipažinti Rangovas, dirbdamas darbus pagal Rangos sutartį. Užsakovo pagrindiniai lokaliniai teisės aktai publikuojami <http://www.chc.lt/>. Rangovas privalo pasirašyti Susitarimą (Sutarties SD Priedas Nr. 4), kuriuo įsipareigoja iki Darbų pradžios susipažinti su Užsakovo lokaliniais teisės aktais (Sutarties SD Priedas Nr. 3), o atlikdamas Darbus vykdys juose išdėstytus reikalavimus.
	4. Rangovas ne vėliau kaip per 10 (dešimt) darbo dienų nuo šios Sutarties pasirašymo dienos turi pateikti Užsakovui 3 (tris) % bendros Sutarties kainos, nurodytos Sutarties SD 2.3 punkte, dydžio Sutarties įvykdymo užtikrinimą, galiojantį ne trumpiau negu galioja ši Sutartis ir atitinkantį Sutarties BD 16.3.2 – 16.3.4 punktuose išdėstytus reikalavimus.
	5. Sutarties vykdymo metu Rangovas privalo užtikrinti, kad visą Sutarties galiojimo laikotarpį, Sutartį vykdantiems darbuotojams, Rangovas (ir ūkio subjektai bei subtiekėjai, kurių pajėgumais bus vykdomi Darbai) mokės ne mažesnį nei Sutarties SD Priede Nr. 1 nurodytą mėnesinį darbo užmokestį.
	6. Užsakovas, Sutarties vykdymo metu, turi teisę pareikalauti Rangovo per 30 (trisdešimt) kalendorinių dienų nuo reikalavimo gavimo dienos pateikti dokumentus, įrodančius, kad Rangovas (ir ūkio subjektai bei subtiekėjai, kurių pajėgumais bus vykdomi Darbai) vykdo Sutarties SD 8.5 punkte nurodytą įsipareigojimą**.** Šiame punkte nustatyto reikalavimo nesilaikymas, laikomas esminiu Sutarties pažeidimu.
	7. Jei pagal Rangovo pateiktus dokumentus nustatoma, kad Rangovas nevykdo Sutarties SD 8.5 punkte nustatyto įsipareigojimo, Rangovas moka Užsakovui 0,2 % bendros Sutarties vertės, nurodytos Sutarties SD 2.3 punkte, dydžio baudą už kiekvieną nustatytą atvejį. Užsakovas šiuo atveju turi teisę nutraukti Sutartį dėl esminio Sutarties pažeidimo.
	8. Užsakovas, Pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo nustatyta tvarka, laimėjusio dalyvio Pasiūlymą, sudarytą Pirkimo sutartį (preliminariąją sutartį) ir šių sutarčių pakeitimus, išskyrus informaciją, kuri yra konfidenciali, paskelbs Centrinėje viešųjų pirkimų informacinėje sistemoje.
9. **GARANTIJOS**
	1. Garantijos Darbams ir įrangai suteikiamos vadovaujantis Lietuvos Respublikos galiojančiais norminiais dokumentais.
	2. Garantinis laikas rekonstruotiems statiniams (šilumos tiekimo tinklams) - 5 metai, paslėptų statinio elementų (konstrukcijų, vamzdynų ir kt.) – 10 metų, o jeigu buvo nustatyta šiuose elementuose tyčia paslėptų defektų - 20 metų, skaičiuojant nuo Atliktų darbų priėmimo - perdavimo akto pasirašymo dienos.
	3. Rangovas atsakingas už defektus viso garantinio laikotarpio metu. Rangovas, gavęs raštišką Užsakovo pretenziją dėl defekto privalo atvykti į vietą defekto apimčių nustatymui ir šalinimo terminų suderinimui. Defektų pašalinimo terminas suderinamas tarpusavio susitarimu, kuris negali būti ilgesnis kaip 60 (šešiasdešimt) kalendorinių dienų. Defektus garantinio laikotarpio metu Rangovas pašalina savo sąskaita.
	4. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti.
	5. Jeigu Rangovas nepašalina Užsakovo nurodytų defektų per suderintą terminą arba atsisako defektus šalinti, Užsakovas gali pats pašalinti defektus arba pasamdyti trečiuosius asmenis defektams pašalinti. Tokiu atveju Rangovas privalės atlyginti Užsakovui visas jo patirtas išlaidas ir nuostolius, susijusius su defektų pašalinimu bei dėl defektų nepašalinimo atsiradusią žalą/ nuostolius. Už Užsakovo pasitelkto trečiojo asmens atliktų defektų pašalinimo darbų kokybę atsako šiuos defektų pašalinimo darbus atlikęs tretysis asmuo.
10. **PRIEDAI**
	1. Prie Sutarties SD pridedami šie priedai:
		1. Priedas Nr. 1 – Rangovo pasiūlymas, 5 lapai;
		2. Priedas Nr. 2 – Kontaktiniai adresai pranešimams siųsti ir asmenys, atsakingi už sutarties vykdymą, 1 lapas;
		3. Priedas Nr. 3 – Užsakovo lokalinių teisės aktų, su kuriais privalo susipažinti Rangovas, dirbdamas pagal šią Sutartį, sąrašas, 1 lapas;
		4. Priedas Nr. 4 – Susitarimas Darbuotojų saugos ir sveikatos, gaisrinės saugos, aplinkosaugos klausimais, 3 lapai.
11. **ŠALIŲ PARAŠAI**

|  |  |
| --- | --- |
| **Užsakovo vardu:**Technikos departamento direktorius Jevgenijus Sakovičius | **Rangovo vardu:**Generalinis direktoriusRaimondas Baikštys |
|  |  |
|  |  |

Priedas Nr. 3

**Užsakovo lokalinių teisės aktų, su kuriais privalo susipažinti Rangovas, dirbdamas pagal Sutartį „Šilumos tiekimo tinklų nuo ŠK 91320 iki ŠK 91322 ir nuo ŠK 91321 iki Žl01 rekonstravimo darbai“, sąrašas**

1. AB „Vilniaus šilumos tinklai“ Darbo tvarkos taisyklės;
2. AB „Vilniaus šilumos tinklai“ Rangos būdu vykdomų darbų tvarkos aprašas;
3. AB „Vilniaus šilumos tinklai“ Darbų, atliekamų aukštyje tvarkos aprašas;
4. AB „Vilniaus šilumos tinklai“ Darbo su asbestu tvarkos aprašas;
5. AB „Vilniaus šilumos tinklai“ Rangovų veikloje susidarančių atliekų tvarkymo taisyklės;
6. AB „Vilniaus šilumos tinklai“ Suvirinimo darbų vykdymo tvarkos AB „Vilniaus šilumos tinklai“ objektuose aprašas;
7. AB „Vilniaus šilumos tinklai“ darbuotojų neblaivumo (girtumo) ar apsvaigimo nustatymo ir nušalinimo nuo darbo tvarkos aprašas;
8. Pirmojo šilumos tinklų rajono priešgaisrinės saugos instrukcija, atliekant ugnies darbus.

|  |  |
| --- | --- |
| **Užsakovo vardu:**Technikos departamento direktorius Jevgenijus Sakovičius | **Rangovo vardu:**Generalinis direktoriusRaimondas Baikštys |

Priedas Nr. 4

**SUSITARIMAS**

|  |
| --- |
| Darbuotojų saugos ir sveikatos, gaisrinės saugos, aplinkosaugos klausimais  |
|  |  |

Šis susitarimas pasirašomas tarp **akcinės bendrovės „Vilniaus šilumos tinklai“**, toliau vadinamo „Užsakovu“, atstovaujamo technikos departamento direktoriaus Jevgenijaus Sakovičiaus, veikiančio pagal 2018-03-15 d. generalinio direktoriaus įsakymą Nr. V1-74, ir **AB „Požeminiai darbai“**, toliau vadinama „Rangovu“, atstovaujamo generalinio direktoriaus Raimondo Baikščio, veikiančio pagal bendrovės įstatus, dėl saugaus darbų atlikimo Užsakovo objektuose ir juo susitariama:

|  |
| --- |
| 1. UŽSAKOVAS: |
| 1.1. Ne vėliau kaip vieną dieną prieš darbų pradžią išleidžia potvarkį, leidžiantį Rangovo darbuotojams atlikti darbus pagal pasirašytą Rangos sutartį **„Šilumos tiekimo tinklų nuo ŠK 91320 iki ŠK 91322 ir nuo ŠK 91321 iki Žl01 rekonstravimo darbai“** (toliau - Rangos sutartis), vadovaujantis Rangovo pateiktu prašymu.  |
| 1.2. Bendrovėje nustatyta tvarka instruktuoja Rangovo darbų vadovą (-us) ir darbų vykdytoją (-us) iki darbų pradžios.1.3 Išrašo ir išduoda Rangovui **bendrą nurodymą** *(tik darbams šilumos įrenginiuose),* **nurodymą**, **leidimą ugnies darbams** (*jeigu bus atliekami šie darbai*), skirdamas darbo zoną, teritoriją *(šilumos įrenginiuose vadovaujantis Saugos taisyklėmis eksploatuojant šilumos įrenginius, elektros įrenginiuose – vadovaujantis Saugos eksploatuojant elektros įrenginius taisyklėmis ir Bendrovėje patvirtinta „Darbų elektros renginiuose organizavimo ir vykdymo tvarka“),* **nurodymą** statybos darbams *(Saugos ir sveikatos taisyklių statyboje DT 5-00 nustatyta tvarka),* išduoda **pavedimus** *(darbams šilumos įrenginiuose), išduoda* ***paskyrą*** *(darbams atliekamiems dujų ūkyje, vadovaujantis „Gamtinių dujų, suskystintų naftos dujų ir biodujų aplinkoje atliekamų darbų saugos taisyklėmis.).* 1.4 Paskiria atsakingą asmenį, kuris tikrina ir vizuoja Rangovo išrašytus nurodymus darbams elektros įrenginiuose. |
|  1.5 Ruošia darbo vietą ir leidžia dirbti pagal bendrus nurodymus, nurodymus ir pavedimus šilumos ar elektros įrenginiuose, išskyrus tuos atvejus kai pačiam Rangovui, Užsakovo tvarkomuoju dokumentu, suteiktos teisės elektros įrenginiuose ruošti darbo vietas ir leisti Rangovo darbuotojams dirbti.  1.6 Prileidžiant dirbti pagal nurodymą priduoda Rangovui pagal aktus remontuojamą ar rekonsktruojamą įrenginį ir darbo vietoje esamus priešgaisrinį inventorių, kėlimo mechanizmus, apšvietimo tinklus ir kitą įrangą. |
|  1.7 Baigus darbą priima pagal aktus iš Rangovo darbo vietoje esamus gaisrinį inventorių, kėlimo mechanizmus, apšvietimo tinklus ir kitą įrangą.  1.8 Turi teisę tikrinti Rangovų atliekamus darbus ir kaip Rangovas laikosi darbuotojų saugos ir sveikatos, gaisrinės saugos, aplinkosaugos, Užsakovo vidaus norminių teisės aktų reikalavimų. Pastebėjęs, kad Rangovo darbuotojai nevykdo darbų saugos taisyklių, gaisrinės saugos, aplinkosaugos taisyklių reikalavimų bei nustačius kitas aplinkybes, sudarančias grėsmę darbuotojų saugumui (pvz. jeigu Rangovo darbuotojas darbe neblaivus, apsvaigęs nuo narkotinių ar toksinių medžiagų; neturi tinkamai įforminto nurodymo, paskyros ar nepateikęs laiku prašymo darbų atlikimui ir kt.), Užsakovo turtui, darbai sustabdomi ir vienašališkai surašomas pažeidimo aktas. Nustačius šias aplinkybes pakartotinai - iš Rangovo darbuotojų atimamas leidimas įeiti į Užsakovo teritoriją. |
| 2. RANGOVAS: |
| 2.1. Privalo laikytis Lietuvos Respublikoje galiojančių darbų saugos, gaisrinės saugos taisyklių, aplinkosaugos ir kitų norminių teisės aktų, dirbant šilumos, elektros, dujų ir kituose įrenginiuose reikalavimų, taip pat Užsakovo lokalinių teisės aktų reikalavimų. Užsakovo pagrindiniai lokaliniai teisės aktai publikuojami <http://www.chc.lt/>. Užsakovo lokaliniai teisės aktai, su kuriais privalo susipažinti Rangovas, dirbdamas darbus pagal Rangos sutartį, nurodyti šio Susitarimo priede.2.2 Pasirašydamas šį Susitarimą įsipareigoja, kad su Užsakovo lokaliniais teisės aktais susipažins iki darbų pradžios, o atlikdamas darbus vykdys juose išdėstytus reikalavimus. |
| 2.3. Ne vėliau kaip tris dienas prieš darbų pradžią pateikia Užsakovui prašymą dėl leidimo dirbti Užsakovo teritorijoje/šilumos/elektros įrenginiuose, kuriame nurodo darbų pavadinimą, darbų pradžios ir pabaigos datą, pateikia visų darbuotojų (darbų vadovų, darbų vykdytojų) sąrašą, nurodant darbuotojų (įskaitant subrangovus), taip pat kitų atsakingų asmenų (kranų darbo vadovų, krovinių kabinėtojų, turinčių teisę išduoti nurodymus statant ar ardant pastolius ir kt.) dirbsiančių šiame objekte - vardus, pavardes, pareigas, funkcijas, apsaugos nuo elektros kategorijas (darbui su elektros įrenginiais), kvalifikaciją, kuri būtina sutartyje numatytiems darbams atlikti ir kvalifikacinių pažymėjimų numerius bei jų galiojimo terminą, taip pat brigados narių sąrašą nurodant jų pareigas ir kvalifikaciją (darbams elektros įrenginiuose). Šis sąrašas turi būti pasirašytas Rangovo įmonės vadovo ir patvirtintas antspaudu. Už šių darbuotojų kvalifikaciją atsako Rangovas. Prašymas teikiamas Bendrovės departamento, kuriame vykdomi darbai, direktoriui. Rangovui nepateikus darbuotojų sąrašo ir Užsakovui nepatvirtinus potvarkiu leidimo atlikti darbus, Rangovo darbuotojams dirbti draudžiama. |
|  2.4 Sudaro ir suderina su Užsakovu įrengimų, darbo vietų, saugių perėjimų, krovininių srautų, rangovui išskirtos teritorijos, patalpos, remontinės įrangos, išdėstymo schemas prieš pradedant darbus. |
| 2.5. Užtikrina, kad darbų vadovas (ai) ir darbų vykdytojas (ai) prieš darbų pradžią išklausys Užsakovo instruktažą. |
| 2.6. Priima prieš darbų pradžią iš Užsakovo pagal aktus remontuojamą ar rekonstruojamą įrenginį ir darbo vietoje esamus gaisrinį inventorių, kėlimo mechanizmus, apšvietimo tinklus ir kitą įrangą. Atsako už priimtų laikinam naudojimui įrenginių techninę būklę ir saugų jų naudojimą. Užsakovas, reikalui esant gali pasinaudoti perduotu inventoriumi apie tai įspėjęs Rangovo darbų vykdytoją. |
| 2.7. Gauna iš Užsakovo darbui šilumos įrenginiuose bendrą nurodymą, nurodymą, leidimą ugnies darbams (jeigu bus atliekami šie darbai), darbų atlikimui, išduoda tarpinius nurodymus. Statybos darbams gauna aktą – leidimą, jeigu statybos darbai bus vykdomi šalia veikiančių šilumos/elektros įrenginių – gauna nurodymą. |
| 2.8. Saugiam darbui atlikti ruošia darbų vykdymo projektus, technologines korteles, technines sąlygas, bendrą darbų grafiką, bendras darbų saugos priemones. Darbų vykdymo projektai, kortelės, sąlygos pridedami prie nurodymų, paskyrų. Išduoda nurodymą pastolių statymui ar ardymui. Pastačius pastolius juos priima naudojimui. |
| 2.9. Rangovo darbų vadovas priėmęs iš Užsakovo leidžiančiojo darbo vietą, atsako už saugos bei sveikatos darbe priemonių tikslingumą ir pakankamumą, saugų darbų atlikimą, darbų priežiūrą. |
| 2.10. Išduoda nurodymą, pavedimą dirbti Užsakovo elektros įrenginiuose: |
| 2.10.1. Rangovo darbų vadovas, išrašęs nurodymą darbams elektros įrenginiuose, atsako už nurodyme išvardytų saugiam darbui numatytų priemonių įvykdymą, jų tikslingumą ir pakankamumą, o Užsakovo asmenys, ruošę darbo vietą, pagal nurodymus, už teisingą tų priemonių įvykdymą.  |
| Rangovo darbų vykdytojas atsako už tai, kad jo darbuotojai pradėtų dirbti tik įvykdę visas nustatyta tvarka nurodytas priemones. Už darbų saugos norminių aktų reikalavimų vykdymą ir kontrolę darbo metu atsako Rangovas.2.10.2 jeigu Rangovui, Užsakovo įgalioto asmens tvarkomuoju dokumentu, suteiktos teisės elektros įrenginiuose ruošti darbo vietas ir leisti darbuotojams dirbti, atsako už saugos priemonių tikslingumą, pakankamumą saugiam darbui atlikti, saugos priemonių įvykdymą ir jų laikymąsi. Apie darbų pradžią ir pabaigą informuoja padalinį, kuriam priklauso elektros įrenginiai. |
| 2.11. Instruktuoja savo darbuotojus.  |
| 2.12. Vykdydamas darbus Rangovas užtikrina saugias ir sveikas darbo sąlygas savo darbuotojams jiems skirtoje darbo zonoje, pilnai atsako už darbų saugos, priešgaisrinės saugos ir aplinkosaugos norminių teisės aktų bei Užsakovo pateiktų lokalinių teisės aktų reikalavimų vykdymą. Užtikrina, kad nebūtų sugadinti remontuojami, rekonstruojami arba statomi, o taip pat ir šalia jų esantys įrenginiai ir statiniai, dėl Rangovo sukeltų pavojingų veiksnių poveikio.  |
| 2.13. Baigus darbą priduoda Užsakovui pagal aktus suremontuotus įrenginius ir darbo vietoje esamus gaisrinį inventorių, kėlimo mechanizmus, apšvietimo tinklus ir kitą įrangą (6 priedas). |
| 2.14. Rangovas, atliekantis Rangos sutartyje numatytus darbus Užsakovo teritorijoje, o taip pat išskirtose patalpose, darbo vietose atlieka įvykusių nelaimingų atsitikimų tyrimą, dalyvaujant Užsakovo įgaliotam asmeniui, veda šių nelaimingų atsitikimų apskaitą ir registraciją.  |

2.15. Rangovo darbuotojai dirbdami Užsakovo teritorijoje privalo dėvėti švarius bei tvarkingus darbo drabužius. Ant darbo drabužių turi būti įmonės pavadinimas. Darbuotojai privalo dėvėti asmenines apsaugines priemones viso darbo proceso metu, kai to reikalauja saugos darbe norminiai aktai.

3. Šis Susitarimas yra neatskiriama Rangos sutarties dalis ir galioja kol galioja Rangos sutartis.

|  |  |
| --- | --- |
| **Užsakovo vardu:**Technikos departamento direktorius Jevgenijus Sakovičius | **Rangovo vardu:**Generalinis direktoriusRaimondas Baikštys |
|  |  |

1. Projektavimo ir rekonstravimo darbų atlikimo terminas yra vienas iš pasiūlymų ekonominio naudingumo vertinimo kriterijų, todėl negali būti pratęsiamas. [↑](#footnote-ref-1)